Oranje Skuur Trou Inspirasie - Mooi Troues
Ons is geniet dit altyd om vir ons lesers nuwe en oorspronklike inspirasie idees te bring. Vandag wys ons julle 'n pragtige gebrande oranje kleurskema. Hierdie gestileerde fotosessie het plaasgevind by Poupaleis by Simondium Country Lodge. 'n Spesiale dankie aan Mabel en Carin vir die stilering en koördinering van die fotosessie. Hulle is die bekwame blomme ontwerpers van Die Gieter en [kraak] Wedding and Event Coordination.
Omdat warm skakerings, soos rooie en oranjes, baie oordonnerend voorkom, is mense geneig om versigtig te wees om dit as kleurskemas te kies. Ons wys vir julle vandag hoe 'n kombinasie van hierdié kleure gebruik kan word.
Probeer om rou en meer growwe teksture te gebruik, dit sal 'n baie meer organiese, plaas gevoel skep vir bruide wat van 'n plaas-tema gebruik wil maak. Gebruik ook ander kleure wat goed pas by oranje, soos rooi en bruin, dit vergroot die kleurskema effe.
As jy nie 'n ander kleur wil byvoeg nie, gebruik dan donkerder items, soos hout tafels, bakke en donker servette, soos dié op die tafel. Wees versigtig om te veel goed op die tafel sit, dit kan maklik die tafel deurmekaar laat lyk. Soos jy sal sien het ons meer eenvoudig gegaan met die tafel dékor en die blomme op die stoele se rugleunings geplaas om 'n heeltemal ander en kreatiewe gevoel te skep.
Dit is onnodig om duisende rande aan blomme te spandeer, jy moet net slim en kreatief dink. Dit is waarom ons Die Gieter se dienste sal aanbeveel, hulle kom altyd met nuwe idees vorendag.
Ons model, Chantelle dra 'n pragtige Trieste rok van White One by Pronovias wat beskikbaar is by Ever After Bridal in Durbanville. Die krans is gemaak deur Mabel en Carin. Dankie Günther Schubert vir die pragtige foto's.